九龍巴士287X線

九龍巴士287X線係條由九巴營運嘅香港九龍同新界市區巴士線，循環來回沙田區水泉澳邨同佐敦，經沙田圍、秦石邨、大圍、佐敦道、油麻地、旺角、大角咀。呢條係經八號幹線青沙公路往返沙田同九龍嘅特快線。

史
2014年8月23號：287X線投入服務，取代87A線，循環往返博康同佐敦。
2014年9月29號：受示威影響而暫停服務。
2014年10月5號：恢復服務，但路綫有臨時改動：駛到彌敦道後，改為左轉眾坊街，左轉上海街，右轉甘肅街，右轉渡船街，塘尾道，左轉櫻桃街返原有路綫。
2014年11月26號：大概下晝6點起恢復原有路綫。
2015年1月10號：喺青沙公路轉車站增設中途站，並提供同其他經嗰度嘅九巴路線嘅八達通轉乘優惠。
2016年2月5號：由博康延長到水泉澳。
途經多石街、博泉街同水泉坳街出入水泉澳邨；
來回程維持兜博康巴士總站；
往佐敦方向，喺博泉街加「月泉樓」站；
頭尾班車都提前5分鐘開，同加密平日繁忙時間班次。
2016年6月13號：往水泉澳方向加博泉街「城泉樓」站。
2017年4月15號：佐敦道以北一段連翔道南行線重開，同時永久封閉D1A路，往佐敦方向恢復行經嗰段連翔道。
2017年12月18號：加特別班次，喺禮拜一到五18:50由旺角街市開去水泉澳。

九巴287X線
九巴287X線
681巴士總站－287X分頁

287X